**Անդրեաս Հինկել** (գերմ.՝ Andreas Hinkel, մարտի 26, 1982(1982-03-26), Backnang, Rems-Murr, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի նախկին ֆուտբոլիստ, եզրային պաշտպան։ Ներկայումս «Շտուտգարտ II» թիմի մարզիչն է։

Անդրեասը իր կարիերան սկսել է գերմանական «Շտուտգարտի» կազմում, որի կազմում հանդես է եկել մինչև 2006 թվականը։ 2006 թվականին միացել է Լա Լիգայում հանդես եկող «Սևիլյային»։ 2008 թվականի հունվարին տեղափոխվել է շոտլանդական «Սելտիկ»։ Ֆուտբոլիստի վերջին թիմը եղել է գերմանական «Ֆրայբուրգը», որի կազմում հանդես է եկել 2011-ից 2012 թվականների ընթացքում։

Գերմանիայի հավաքականի կազմում հանդես է եկել 2003-ից 2009 թվականների ընթացքում։ Այդ ընթացքում Հինկելը հասցրել է մասնակցել 21 հանդիպման։

Ակումբային կարիերա
------------------

### «Շտուտգարտ»

Անդրեաս Հինկելը իր պրոֆեսիոնալ կարիերան սկսել է գերմանական «Շտուտգարտի» կազմում։ Թիմի հիմնական կազմում սկսել է հանդես գալ 2002-03 մրցաշրջանից։

Գերմանական թիմի կազմում ֆուտբոլիստը առաջին անգամ հանդես է եկել Չեմպիոնների լիգայի խաղարկությունում։ Հինկելը 2004 թվականի մարտին վնասվածք է ստացել, որի պատճառով բաց է թողել 3 ամիս։

### «Սևիլյա»

2006 թվականի հունիսի 23-ին Անդրեասը տեղափոխվել է իսպանական «Սևիլյա»։ Տրանսֆերն արժեցել է 4 միլիոն եվրո, իսկ ֆուտբոլիստը կնքել է 4 տարվա պայմանագիր։ «Սևիլյայի» կազմում Հինկելը դարձել է ՈՒԵՖԱ գավաթակիր և ՈՒԵՖԱ Սուպերգավաթակիր։

### «Սելտիկ»

2008 թվականի հունվարի 4-ին Անդրեասը տեղափոխվել է Շոտլանդիայի Պրեմիեր Լիգան ներկայացնող «Սելտիկ»։ Թիմի կազմում իր նորամուտը ֆուտբոլիստը նշել է հունվարի 12-ին` մասնակցելով Շոտլանդիայի գավաթի խաղարկության շրջանակներում կայացած «Ստիրլինգ Ալբիոնի» դեմ խաղին։ Հանդիպումն ավարտվել է 3-0 հաշվով` «Սելտիկի» հաղթանակով։ Հինկելը իր առաջին գոլը խփել է մեկ ամիս անց` «Հարտսի» դեմ խաղում, որն ավարտվել է 3-0 հաշվով։

Այդ մրցաշրջանում թիմը դարձել է Շոտլանդիայի չեմպիոն, իսկ Հինկելը նվաճել է իր առաջին ոսկե մեդալը։

Հաջորդ մրցաշրջանում Լիգայի գավաթի խաղարկության եզրափակչում հաղթելով «Ռեյնջերսին» Սելտիկը հռչակվել է Շոտլանդիայի լիգայի գավաթակիր։

2010-11 մրցաշրջանի սկզբում Անդրեաս Հինկելը վնասվածքի պատճառով շարքից դուրս է մնացել 9 ամսով։ 2011 թվականի հուլիսի 1-ին` պայմանագրի ժամկետի ավարտից հետո ֆուտբոլիստը հեռացել է թիմից։

### «Ֆրայբուրգ»

2011 թվականի հոկտեմբերի 6-ին Անդրեաս Հինկելը ազատ գործակալի կարգավիճակով տեղափոխվել է «Ֆրայբուրգ»։

2012 թվականի սեպտեմբերի 10-ին գերմանացի ֆուտբոլիստը հայտարարել է կարիերան ավարտելու մասին։

Միջազգային կարիերա
------------------

Գերմանիայի հավաքականի կազմում Անդրեասը իր դեբյուտը նշել է 2003 թվականին՝ Սերբիայի ազգային հավաքականի դեմ խաղում։ Նա հավաքականի կազմում մասնակցել է Եվրո 2004-ին, բայց բաց է թողել ԱԱ 2006-ը։ Հինկելը չի հրավիրվել նաև Եվրո 2008-ին մասնակցելու համար։

Մարզչական կարիերա
-----------------

2014-ից 2016 թվականների ընթացքում Անդրեաս Հինկելը եղել է «Շտուտգարտ»-ի մարզչի օգնական։ 2016 թվականի դեկտեմբերի 19-ին Հինկելը նշանակվել է «Շտուտգարտ II»-ի գլխավոր մարզիչ։

Ձեռքբերումներ
-------------

* Իսպանիայի գավաթակիր - 2006-07
* Իսպանիայի սուպերգավաթակիր - 2007
* ՈՒԵՖԱ Սուպերգավաթակիր - 2006
* ՈՒԵՖԱ գավաթակիր - 2006-07
* Շոտլանդիայի չեմպիոն - 2006-07
* Շոտլանդիայի լիգայի գավաթակիր - 2007-08

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Celtic sign Hinkel from Sevilla». BBC Sport. 2008 թ․ հունվարի 4. Վերցված է 2011 թ․ օգոստոսի 16-ին.
4. ↑  «Celtic 3–0 Hearts». BBC Sport. 2008 թ․ փետրվարի 16. Վերցված է 2010 թ․ ապրիլի 1-ին.
5. ↑  «Celtic 2–0 Rangers». BBC Sport. 2009 թ․ մարտի 15. Արխիվացված օրիգինալից մարտի 16, 2009-ին. Վերցված է 2009 թ․ մարտի 19-ին.
6. ↑  «Andreas Hinkel injury rocks Celtic as German defender is sidelined for nine months». Mail Online. 2010 թ․ օգոստոսի 19. Վերցված է 2011 թ․ օգոստոսի 16-ին.
7. ↑  Arnhold, Matthias (2016 թ․ մայիսի 19). «Andreas Hinkel - Matches and Goals in Bundesliga». RSSSF. Վերցված է 2016 թ․ մայիսի 20-ին.
8. ↑  «Ich freue mich auf meine neue Karriere» (German). Andreas Hinkel's official website. 2012 թ․ սեպտեմբերի 10. Արխիվացված է օրիգինալից 2013 թ․ հունվարի 21-ին. Վերցված է 2012 թ․ նոյեմբերի 9-ին.`{{cite web}}`: CS1 սպաս․ չճանաչված լեզու (link)
9. ↑  Arnhold, Matthias (2016 թ․ մայիսի 19). «Andreas Hinkel - International Appearances». RSSSF. Վերցված է 2016 թ․ մայիսի 20-ին.
10. ↑  «Andreas Hinkel». World Football. Վերցված է 2017 թ․ հունվարի 20-ին.
11. ↑  «Hinkel übernimmt den VfB Stuttgart II» (German). kicker. 2016 թ․ դեկտեմբերի 19. Վերցված է 2017 թ․ հունվարի 19-ին.`{{cite news}}`: CS1 սպաս․ չճանաչված լեզու (link)

Արտաքին հղումներ
----------------

* Էջը «Սելտիկ»-ի պաշտոնական կայքում(չաշխատող հղում)
* Ցուցանիշները *soccerbase.com* կայքում (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անդրեաս Հինկել» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · eu-football.info (խաղացող) · FootballDatabase.eu · Fussballdaten.de · Kicker.de · National Football Teams.com · Soccerbase (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · Գերմանական ֆուտբոլային միություն · ՌՊԼ (համագործող) · ՖԻՖԱ |
|  |
| Բառարաններ և հանրագիտարաններ | Munzinger |

 |